২৭ ফেব্ৰুৱাৰীলৈকে অব্যাহত থকা ভোটাৰতালিকা উন্নীতকৰণ প্ৰক্ৰিয়া অনুসৰি জিলাখনত ৮,৩৪,৩৩৭ গৰাকী ভোটাৰ আছে । আগন্তুক বিধানসভা নিৰ্বাচনত ভোটগ্ৰহণৰ বাবে ১২০১ টা ভোটগ্ৰহণ কেন্দ্ৰ স্হাপন কৰা হৈছে । বিগত নিৰ্বাচনৰ তুলনাত ১৩৬ টা ভোটগ্ৰহণ কেন্দ্ৰ বঢ়োৱা হৈছে যাতে ক'ভিড-১৯ ৰ নীতি নিয়ম মানি চলিব পৰা যায় ।
ৰাজ্যৰ অন্যান্য ঠাইৰ লগতে গোলাঘাট নিৰ্বাচন জিলাটো ৰাজ্যখনৰ আসন্ন বিধানসভা নিৰ্বাচন সুচাৰুৰূপে সম্পন্ন কৰাৰ বাবে জিলা প্ৰশাসন আৰু জিলা নিৰ্বাচন শাখাই ব্যাপক প্ৰস্তুতি অব্যাহত ৰাখিছে ।
